Iepirkuma komisijas

2018. gada 22. marta sēdē sniegtās atbildes uz uzdotajiem jautājumiem par

iepirkuma “Kondicionieru, gaisa dzesēšanas iekārtu un ventilācijas iekārtu tehniskā apkope un remonts”.

(iepirkuma identifikācijas numurs – NVA 2018/6)

Jautājums:

Saskaņā ar Nolikuma tehniskās specifikācijas 1.8. punktu "Saldēšanas aģenta (freona vai ekvivalenta) izpildīšana vai samazināšana iekārtā (pēc nepieciešamības)" vai freons tiks no pasūtītāja puses apmaksāts atsevišķi kā rezerves daļa vai freona izmaksas jāparedz apkopes izmaksās?

Atbilde:

Jā, freona izmaksas jāparedz apkopes izmaksās.

Jautājums:

Par Finanšu piedāvājumā (3.pielikums) prasīto 1.,2.,grupas Iekārtu tehnisko apkopi. Prasīta cena par 1 vienību. Tehniskajā specifikācijā sadaļā Kondicionieru skaits, salikti daudzumi gan kondicionieru ārdaļām, gan iekšdaļām, gan komplektiem (t.i. ārdaļa un iekšdaļa), gan ventilācijas iekārtām, gan gaisa filtriem fancoiliem un ventilācijas iekārtām, kas kopā sastāda 77 vienības.

Vai pareizi saprotu jūsu domu, t.i. sasummējam visas izmaksas par 1 apkopes reizi visām iekārtām, pieskaitām klāt filtrus, transporta izmaksas, administratīvos izdevumus, nodokļus, un iegūto rezultātu padalām ar 77 vienībām, vai tomēr dalām tikai ar iekārtu skaitu?

Atbilde:

Tehniskajā specifikācijā ir norādīts  iekārtu tehnikās apkopes  ietvaros veicamie darbi un NVA rīcībā esoša iekārtu skaits un iekļauta arī informācija par iekārtās esošajiem filtriem un to izmēriem. Finanšu piedāvājumā ir skaidrojums par to kas tiek  iekļauts piedāvājuma cenā, proti, piedāvātajā cenā ir iekļautas visas ar tehnisko specifikāciju prasību izpildi saistītās izmaksas, tai skaitā visi nodokļi un nodevas, transporta izdevumi, kā arī visas ar iepirkuma priekšmetu netieši saistītās izmaksas (dokumentu drukāšana, administratīvie izdevumi u.tml.).

Jautājums:

Iepirkumā “Kondicionieru, gaisa dzesēšanas iekārtu un ventilācijas iekārtu tehniskā apkope un remonts”, Nr. NVA 2018/6 jāiesniedz finanšu piedāvājums par 1 vienību.

Pielikumā Nr.2 ir minētas iekārtas, filtri un to skaits.

Lūdzu precizējiet cik vienības ir zemāk norādītajā tabulā –



Rodas neskaidrības par filtriem, jo Pielikumā Nr.2 tie tiek uzskaitīti, ka atsevišķas vienības (skaits), bet tehniskajā specifikācijā minēts, ka filtru maiņa tiek veikta bez papildmaksas.

Atbilde:

Tehniskajā specifikācijā   norādīts vienību skaits, ka arī iekārtas modelis – filtriem izmēri, lai pakalpojuma sniedzējam tiku sniegta maksimāli daudz informācijas par esošajām iekārtām.

Pašu Filtru  materiāla un to  maiņa ir jāiekļauj apkopes cenā.

|  |  |  |  |  |  |  |
| --- | --- | --- | --- | --- | --- | --- |
| **Adrese** | **Atrašanās vieta** | **Marka, modelis** | **Kondicionieru skaits** |  | **Ražošanas gads** | **Planotais apkopes biežums (reizes gadā)** **1 iekārtai** |
| 1 | Varšavas iela 18, Daugavpils | - | Ventagregāts VTS (VS 30-R-RHC) | 1 |  | uzstādīts- 2010 | 4 |
| 2 | Varšavas iela 18, Daugavpils | - | Filtru maiņa 428\*428\*300/5 (EU7) | 4 |  | - | 4 |